**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**A fegyvertelen ellenállás**

**1). A szovjet beavatkozás nem jelentette az ellenállás azonnali megtörését.
 A munkabeszüntetések és a tüntetések még hónapokig lehetetlenné
 tették a Kádár-kormány döntéseinek végrehajtását.
 Az ellenállás legfontosabb központjai a munkástanácsok és az
 értelmiség szervezetei voltak.**

**2). A munkástanácsokat még a forradalom napjaiban választották meg az
 egyes gyárak dolgozói a munkahelyeiken.
 A Kádár-kormány eleinte tárgyalni kényszerült velük.
 Az értelmiség röplapokkal és tüntetések szervezésével fejezte ki
 tiltakozását.**

**3). December elején végül az ellenállást irányitó szervezeteket a kormány
 betiltotta.**

**A megtorlás**

**4). Az MSZMP vezetése ellenforradalommá minősítette az előző hónapok
 eseményeit.
 Az ellenállás megtörését a szovjet csapatok mellett az ún. pufajkások,
 végezték.
 Áldozataikat sokszor olyan brutálisan megverték, hogy a
 bántalmazásba többen bele is haltak.**

**5). Azok, akik féltek a hatalom bosszújától, vagy egyszerűen csak nem
 akartak többé diktatúrában élni, tömegesen távoztak Nyugatra.**

**6). Hamarosan megkezdődtek a letartóztatások és a perek.
 Nagy Imre a bíróság elé állították és 1958. június 16-án felakasztották.
 A legsúlyosabb ítéleteket a fegyveres felkelők kapták: őket többnyire
 kivégezték.
 Összesen huszonkétezer embert ítéltek el, többszáz főt pedig
 kivégeztek.**

**7). Kádár a 20. századi magyar történelem egyik meghatározó alakja. Személye és a nevéhez köthető politika, a kádárizmus
(avagy „gulyáskommunizmus”) ma is éles viták tárgya Magyarországon.**

**A társadalom megtörése**

**8). Kádár kifejezésre juttatta, hogy a rendszer elfogadásáért cserébe anyagi jólétet, folyamatosan emelkedő életszínvonalat biztosít.**

**9). Meghirdette a kollektivizálás programját. Néhány év alatt sikerült a parasztokat a szövetkezetekbe kényszerítenie.**

**A rendszer megszilárdulása**

**10). Az 1960-as évek elején lezárult a konszolidáció folyamata.
Az MSZMP fokozatosan eltávolodott a sztálinizmustól.
A változások jeleként azt is kimondták, hogy, „aki nincs ellenünk, az velünk van”.
Az új célkitűzés immár „a szocializmus építése” lett.**

**Fogalmak – Évszámok**

**pufajkások – a forradalom után a Kádári rendszert segítő civilekből álló
 fegyveresek, akik nevüket a szovjet hadsereg vattabélésű
 kabátjukról kapták**

**gulyáskommunizmus – Kádár János személyéhez és a nevéhez köthető
 politika, a kádárizmus, amely egy engedékenyebb
 politikát folytatott és magasabb életszínvonalat
 biztosított a többi szocialista országhoz képest**

**konszolidáció – a politikai, gazdasági helyzet rendeződése, elfogadása**